**Ягор Хаткевіч** (нар. 9 ліпеня 1988, Мінск) — беларускі футбаліст, брамнік казахстанскага клуба «Атырау» і былы ігрок нацыянальнай зборнай Беларусі.

Клубная кар’ера
---------------

Гуляў за дубль БАТЭ, МТЗ-РІПА і «Віцебска», у другой палове 2008 года гуляў за клуб пятага шведскага дывізіёна.

З 2010 па 2012 гады быў асноўным брамнікам рэчыцкага «Ведрыча-97», а ў студзені 2013 года стаў іграком «Гомеля». Спачатку разглядаўся як другі брамнік пасля Ігара Логвінава, але ў хуткім часе замацаваўся як асноўны брамнік гомельскай каманды. Улетку 2013 года, пасля прыходу ў клуб Артура Лясько, стаў чаргавацца з ім на пазіцыі брамніка.

Па заканчэнні сезона 2013 пакінуў гомельскі клуб і ў студзені 2014 года падпісаў кантракт з наваполацкім «Нафтанам». У складзе «Нафтана» стаў другім брамнікам пасля Ігара Даўгялы. Сезон 2015 пачаў асноўным брамнікам, замацаваўся на гэтай пазіцыі пасля траўмы Даўгялы (23 мая ў матчы са «Славіяй»). У студзені 2016 года пакінуў «Нафтан».

Неўзабаве пасля зыходу з «Нафтана» далучыўся да жодзінскага «Тарпеда-БелАЗ» і падпісаў з ім кантракт. У складзе аўтазаводцаў спачатку чаргаваўся ў складзе з Валерыем Фамічовым, але пазней саступіў яму месца першага нумара, застаўшыся другім брамнікам. У студзені 2017 года падоўжыў кантракт з жодзінцамі. Улетку 2017 года, пасля зыходу Фамічова з каманды, некаторы час быў асноўным брамнікам жодзінцаў, але пазней саступіў месца навабранцам каманды Арцёму Сароку і Івану Канавалаву. Па заканчэнні кантракта ў лістападзе 2017 года пакінуў «Тарпеда-БелАЗ».

У студзені 2018 года далучыўся да «Іслачы» і неўзабаве падпісаў кантракт з клубам. Стаў другім брамнікам каманды, з чэрвеня па жнівень падчас траўмы Сяргей Туранка, а таксама пазней у лістападзе займаў месца ў аснове. У сезоне 2019 стаў асноўным брамнікам каманды. У лістападзе 2019 года падоўжыў кантракт з «Іслаччу».

У снежні 2020 года па заканчэнні кантракта пакінуў прысталічны клуб і неўзабаве падпісаў пагадненне з мінскім «Дынама». У пачатку сезона 2021 чаргаваўся ў складзе з Яўгенам Памазанам, а з лета, калі Памазан пакінуў «Дынама», замацаваўся ў якасці ясноўнага брамніка каманды. У снежні 2022 года па заканчэнні кантракта пакінуў сталічны клуб.

У студзені 2023 года пачаў трэніравацца з казахстанскім «Атырау» і ў лютым падпісаў кантракт з клубам.

Міжнародная кар’ера
-------------------

У кастрычніку 2019 года быў выкліканы ў нацыянальную зборную Беларусі, стаўшы такім чынам першым у гісторыі футбалістам «Іслачы», які быў запрошаны ў нацыянальную каманду. Дэбютаваў у зборнай 26 лютага 2020 года ў таварыскім матчы супраць Балгарыі (1:0), адгуляўшы ўсе 90 хвілін.

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2021
* Беларусь Уладальнік Кубка Беларусі: 2016
* Беларусь У спісе 22 найлепшых футбалістаў чэмпіянату Беларусі: 2020

Крыніцы
-------

1. ↑  Yahor Hatkevich // FBref.com<a href='https://wikidata.org/wiki/Track:Q56239490'></a>
2. ↑
3. ↑  МТЗ-РИПО отдало двух футболистов в аренду в Швецию
4. ↑  «Гомель» подписал контракт с голкипером Егором Хаткевичем Архівавана 4 сакавіка 2016.
5. ↑  Егор Хаткевич стал игроком ФК «Нафтан»
6. ↑  Директория Боровского
7. ↑  Егор Хаткевич подписал контракт с "Торпедо-БелАЗ"
8. ↑  Егор Хаткевич продлил контракт с "Торпедо-БелАЗ"
9. ↑  Девять футболистов покинули "Торпедо-БелАЗ"
10. ↑  Егор Хаткевич стал игроком "Ислочи"
11. ↑  "Ислочь" продлила контракт с Хаткевичем
12. ↑  Хаткевич покинул "Ислочь"
13. ↑  Хаткевич стал игроком минского "Динамо"
14. ↑  Хаткевич, Козлов и Наумов покинули минское "Динамо" (руск.). *football.by* (19 снежня 2022). Праверана 20 снежня 2022.
15. ↑  "Атырау" официально объявил о переходе Егора Хаткевича (руск.). *football.by* (1 лютага 2023). Праверана 2 лютага 2023.

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · teams.by · Transfermarkt (ігрок) · Vesti.kz · Прэсбол · УЕФА |